OzLabs/hebrew-wiki-articles huggingface dataset:
קארין אופיר

קארין אופיר (נולדה ב-23 באפריל 1972) היא שחקנית, מדבבת, קריינית וזמרת ישראלית. בתו של השחקן, הפנטומימאי והבמאי שייקה אופיר, ונכדתו של הקומיקאי ישראל שומאכר.

==ביוגרפיה==
אופיר נולדה וגדלה בתל אביב, והיא בתם של השחקנים שייקה אופיר ולידיה, שחקנית, בתו של השחקן והקומיקאי ישראל שומאכר.

כשהייתה בת 16 החלה ללמוד בבית הספר רימון, שם הכירה את אביב גפן, והשניים יצאו למשך תקופה. כמה משיריו של גפן, בהם "שיר הסמרטוטים" ו"אל תדאג" נכתבו בתקופה שהם היו ביחד, ובהשראתה.כמו כן הופיעה בקליפ איתו לשיר ״בית נבנה״.

אופיר סיימה בהצלחה את לימודי המשחק בסטודיו למשחק של יורם לוינשטיין בשנת 1995.

==קריירה==

=== משחק ===
בשנת 1992 שיחקה בתפקיד משנה בסרט הקולנוע "חסד מופלא", סרטו של הבמאי עמוס גוטמן.

בשנת 1994 שיחקה בסרט "שירת הסירנה", סרטם של איתן פוקס ועירית לינור. באותה שנה שיחקה את נועה אחותו של ויצמן בסדרה עניין של זמן.

בשנת 1996 שיחקה בסרט "ציפורים בניוטרל", סרטם של גלית אשכול ואייל שיראי.

ב-1997 שיחקה בסרטו של אסי דיין "מר באום".

בשנת 1998 הופיעה בתפקיד ראשי ב"תיאטרון באר שבע", במחזה "איך למדתי לנהוג", בבימויו של איצ'ו אביטל.

בשנים 1997–2001 שיחקה בתפקיד ראשי את דמותה של תותי טל בסדרת הטלוויזיה של איתן פוקס "פלורנטין", ששודרה בערוץ 2.

ב-2001 שיחקה בתוכנית המערכונים "קן הקוקיות".

בשנת 2002 שיחקה בסדרה הקומית "שאול", ששודרה ב-HOT3 ובסדרה "כאן ועכשיו" בערוץ 1.

בשנת 2008 גילמה את עורכת החדשות אנה נקדימון בסדרת הדרמה "חשופים".

בשנת 2009 שיחקה תפקיד אורח בסדרה נשות הטייסים.

בשנת 2009 שיחקה ב"תיאטרון חיפה" במחזה "פיגמליון". גילמה ארבעה תפקידים ב"תיאטרון הבימה", במחזה "אלינג" בבימויו של רמי הויברגר.

בשנת 2010 שיחקה תפקיד אורח בסרט כלבת.

=== עיסוקים נוספים ===
אופיר דיבבה סדרות טלוויזיה רבות ומקריינת בפרסומות.

אופיר הופיעה בסבב הופעות שירי משוררים, עורכת מופעי שירה ופרוזה, הופיעה בסדרת מופעים במדיטק, "תן למילים לעשות בך". כמו כן יש לאופיר פינה קבועה בסדרה "הופ כתה א'" בערוץ הופ!.

==חיים אישיים==
אופיר הייתה בזוגיות עם אמן הזכוכית דן אלדר. ביולי 2003 נולדה לשניים בת.

== קישורים חיצוניים ==

* [https://kareenophir.com האתר הרשמי של קארין אופיר] (בבנייה)

* [http://bidur.nana10.co.il/Article/?ArticleID=554351&sid=123 ענת זהר בריאיון עם קארין אופיר, 22.05.2008], נענע 10
* אלקנה שור, [http://www.nrg.co.il/online/47/ART2/183/996.html?hp=47&cat=307 "אני כבר לא חמודה": ריאיון עם קארין אופיר], nrg, 1 בדצמבר 2010
* [http://www.bazach.com/LEVI/hebrew/ftmn.asp?GEDID=11620 עץ היוחסין של קארין אופיר], באתר משפחת לעוי הירושלמית
* 

== הערות שוליים ==

קטגוריה:בדרניות ישראליות
קטגוריה:בדרנים ישראלים
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:מדבבות ישראליות
קטגוריה:מדבבים ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:ישראליות שנולדו ב-1972
קטגוריה:ישראלים שנולדו ב-1972
יהדות קזחסטן

בית חב"ד שבאלמטי שמשמש גם כבית הכנסת המרכזי בעיר
יהדות קזחסטן היא קהילה יהודית המתקיימת בשטחה של קזחסטן. בשיאה הגיעה לכמעט 30,000 איש, כולל מעל 8,000 יהודים שנמלטו אליה במהלך השואה; ומאז אומדן הקהילה בירידה מתמדת, כאשר רובה עולה לישראל. כיום חיים בקזחסטן כמה אלפי יהודים בודדים.

==היסטוריה==
ישנן הערכות כי יהודים ישבו בקזחסטן כבר לאחר גלות בבל וכחלק מפיזור היהודים באימפריה הבבלית על ידי מלך בבל נבוכדנצר. כולל יהודים בוכרים. יהודים סוחרים נדדו גם באזורים כמו קזחסטן בדרכם מרוסיה להודו וסין. כמו רוב הקהילות היהודיות במרכז אסיה, לא מנתה הקהילה יהודים רבים.

בשנת 1917 נכבשה קזחסטן על ידי רוסיה. במהלך מלחמת העולם השנייה הגיעו לקזחסטן פליטים יהודים שנמלטו מאירופה. מסוף מלחמת העולם השנייה ועד התפרקות ברית המועצות שימשה קזחסטן אזור מבודד שאליו נשלחו פושעים, מתנגדי השלטון הקומוניסטי וכן משתפי פעולה עם גורמים מחוץ לגוש הקומוניסטי. בין השאר נשלחו יהודים רבים לקזחסטן, אשכנזים וספרדים, והם היוו את רוב יהודי המדינה. חלק אחר של יהודים היגרו מאוזבקיסטן השכנה והשתכנו בשימקנט, אשר היו חלק מיהדות בוכרה.

==יהדות קזחסטן כיום==

רוב היהודים המתגוררים במדינה, ספרדים ואשכנזים, הם צאצאים של יהודים שנמלטו לחבל ארץ נידח זה בשל גזרות הקומוניזם, או שהוגלו לשם. ב-1994 הגיע למדינה שליח חב"ד, הרב ישעיה אלעזר הכהן, ונתמנה לראש הקהילה ורבה הראשי של מדינת קזחסטן. הוא יזם הקמת מרכזים יהודים, רשת בתי כנסת, מוסדות חינוך ומקוואות טהרה לקהילות, מרכזים לבריתות ואספקה של מזון כשר.

כיום מתגוררים בקזחסטן כפי הנראה 2,900 יהודים, הרשומים בעשרות ערים ושבעה מרכזים קהילתיים: בערים אסטנה, אלמטי, שימקנט, פבלודר, קראגנדי, אוסקמן ו.
בערים אלו מכהנים הרבנים הבאים: הרב אלחנן הכהן, הרב שמואל קרנאוך, הרב שמעון אש, הרב אסף פיינשטיין, הרב אשר תומרקין, הרב מנחם מענדל זלמנוב, הרב מרדכי מרוזוב. עוד בעיר אלמא אטא מכהנים רבנים לשלוחים נוספים המאוגדים כולם בהרבנות הראשית לקזחסטן. 

עם זאת, כמות היהודים שאינם דתיים אינה ידועה. בדומה למדינות אחרות עם עבר סובייטי, המדינה עצמה היא חילונית, ויש הפרדה בין הדת הראשית (אסלאם) למדינה. האזרחים אינם נדרשים להזדהות על פי דת, ואין רישום של יהודים. 

מאז עלייתו של נורסולטן נזרבייב לנשיאות קזחסטן, נהנים בני הקהילה היהודית מסובלנות דתית מלאה ומתמיכה ועידוד ממשלתיים במדינה האסלאמית.

==לקריאה נוספת==
* רן ישי, ידידות בלבה של אסיה , הוצאת שגרירות ישראל, 2008

== הערות שוליים ==

קזחסטן
קזחסטן
קזחסטן
קטגוריה:קזחסטן: דמוגרפיה
קטגוריה:יהדות קזחסטן
אפונה

אפונה (או אפון מתורבת; שם מדעי: Pisum sativum) הוא צמח ממשפחת הקטניות, בעלת זרעים עגולים וירוקים הגדלים בתרמיל. מחזור חייה הוא כשנה. היא נאכלת בתבשיל, משומרת או חיה ואף כחטיף מטוגן.

אפון (שם מדעי: Pisum) הוא סוג צמחים במשפחת הקטניות. מינים רבים מסוג אפון שויכו במהלך השנים לסוג טופח כמו אפונה ריחנית. לפי שיטת המיון הנוכחית, הסוג אפון (Pisum) בוטל ואוחד עם הסוג טופח בשנת 2017. שמם המדעי של ארבעת המינים של האפון שגדלים בישראל שונה. ולא רק זאת, לפי שיטת המיון הנוכחית, המינים אפון קיפח ואפון נמוך נחשבים לשמות נרדפים לאפון תרבותי ונכללים בו. ולפיכך בישראל וסביבתה 26 מינים של טופח<ref></ref>.

==מקור השם==
במשנה מופיע השם "אפונים", אם כי יש מן החוקרים שזיהו את האפונים במשנה דווקא עם החמצה (חומוס).

==היסטוריית התירבות==
מלבד האפון המתורבת קיימים עוד שלשה מיני בר בסוג אפון: אפון מצוי (Pisum fulvum), אפון קיפח (Pisum platius), ואפון נמוך (Pisum syriacum). שלושתם קיימים בארץ ישראל. הורי הבר של האפון התרבותי הם האפון הקיפח והנמוך, מכיוון שהם בני הכלאה איתו וצבע הפרחים הארגמני שלהם מתאים לאפונה התרבותית, בעוד צבע הפרחים של האפון המצוי הוא כתום-קרם. באפוני הבר היה מנגנון הפצה של זרעים, בצורה שבה התרמילים היו מתפתלים סביב עצמם, מתבקעים וזורקים את הזרעים למרחק של מספר מטרים.
בתרמיל אפונה יהיו בין חמישה אפונים לשמונה אפונים בזנים של אפונה עדינה יותר.

האפונה נמצאה בחפירות ארכאולוגיות המתוארכות לתקופת זמן של 10,000 שנים לפחות. השרידים הקדומים ביותר נמצאו בטורקיה, עיראק וישראל.
האפונה נפוצה באירופה, סין והודו.

לאחר בישול, אפונה מכילה כ-22% חלבון, והיא עשירה בוויטמינים, מינרלים וסיבים תזונתיים. אפונה נחשבת על ידי רבים כמקור בריא לחלבון מן הצומח.

צמח האפונה שימש מושא למחקריו של גרגור מנדל, נזיר צ'כי שחי במאה ה-19, ערך הכלאות בזנים טהורים של אפונה, וכך גילה וניסח את חוקי התורשה.

==גלריה==
<gallery>
Peas_in_pods_-_Studio.jpg
Pisum sativum MHNT.BOT.2010.12.9.jpg
Frozen peas.JPG
Doperwt rijserwt peulen Pisum sativum.jpg
</gallery>

==קישורים חיצוניים==

* 
* 

* 
* 
* 

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:צמחים שתוארו ב-1753
קטגוריה:פרפרניים
קטגוריה:ירקות
קטגוריה:אורגניזם מודל
קטגוריה:מזון מיובש
קטגוריה:קטניות
כמעט מפורסמים

כמעט מפורסמים (באנגלית: Almost Famous) הוא סרט קולנוע שביים וכתב קמרון קרואו ויצא בשנת 2000. עלילתו מבוססת על חייו של קרואו כנער עיתונאי במגזין ה"רולינג סטון".

==עלילת הסרט==

הסרט מתחיל בשלהי שנות השישים, כשסצנת ה"סקס, סמים ורוקנ'רול" תופסת תאוצה וסוחפת אחריה בני נוער ברחבי העולם, במקביל לשמרנות מצד המבוגרים.

ויליאם מילר בן ה-11 (פטריק פיוגיט) גר עם אחותו הגדולה בסן דייגו תחת משטרה הקשוח של אימם הדאגנית והשמרנית (פרנסס מקדורמנד). האם עושה מעשים יוצאי דופן כמו לחגוג את חג המולד בחודש ספטמבר על מנת שהוא לא יהיה ממוסחר. אחותו המרדנית של ויליאם שאינה יכולה יותר, עוזבת את הבית בגיל 18 כדי להפוך לדיילת, ומשאירה לו את אוסף התקליטים שלה.

כעבור 4 שנים ויליאם הוא אינטלקטואל רוקנ'רול שכותב למגזיני מוזיקה מקומיים. כישרונו מתגלה בידי עורכי מגזין "הרולינג סטון" הנחשב, ואלה, בלי לדעת את גילו, שוכרים אותו כדי לסקר להקה בתחילת דרכה, "סטילווטר" במהלך סיבוב הופעות. ברשות אמו ובעזרתו של כתב הרוק לסטר בנגס (פיליפ סימור הופמן) הוא מצטרף אל הלהקה, ונוסע עמם מקליפורניה ועד ניו יורק באוטובוס שבהמשך מוחלף במטוס פרטי. במהלך סיבוב ההופעות הוא נחשף לצד המכוער של עולם הרוק: סמים, התעמתויות בין חברי להקה, מסחור מצד חברות התקליטים, ומעל הכל, היחס המתנשא של כוכבי הרוק למעריצות הנגררות אחרי הלהקה. ויליאם מתאהב בנערה שמכנה את עצמה "פני ליין" (קייט הדסון), מעריצה מסורה אך שברירית שמנסה לרכוש את ליבו של גיטריסט הלהקה, ראסל האמונד (בילי קרודופ). האמונד הוא כוכב על שמנצל את פני ליין ומסתיר אותה מאשתו.

הסרט כולל שירי רוק קלאסיים של להקות רוק אגדיות, שמשווים לסרט אווירה ברוח התקופה.

==מועמדויות וזכיות==
* 4 מועמדויות לפרס אוסקר: שתי שחקניות המשנה קייט הדסון ופרנסס מקדורמנד, עריכה (סער קליין הישראלי) ותסריט מקורי של קמרון קרואו, עליו זכה בפרס.
* 6 מועמדויות לפרס ה"באפטא" (האוסקר הבריטי), ובהן לסרט הטוב ביותר. הסרט זכה בקטגוריות תסריט מקורי וסאונד.
* 5 זכיות בפרסי איגוד מבקרי הקולנוע של בוסטון.
* 3 זכיות בפרסי איגוד מבקרי הקולנוע של שיקגו.
* 2 זכיות בפרסי איגוד מבקרי הקולנוע של פלורידה.
* מועמדות לאיגוד הבמאים האמריקני לבמאי קמרון קרואו.
* 4 מועמדויות לפרסי גלובוס הזהב, שתי זכיות: הסרט הקומי ושחקנית משנה קייט הדסון.
* 3 מועמדויות לפרס איגוד השחקנים האמריקני.

== מחזמר ==
בשנת 2019 הועלה מחזמר בעל אותו שם המבוסס על הסרט בסן דייגו. 

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:דרימוורקס: סרטים
קטגוריה:סרטי דרמה אמריקאיים
קטגוריה:סרטי הרפתקאות אמריקאיים
קטגוריה:סרטי התבגרות
קטגוריה:סרטי קומדיה אמריקאיים
קטגוריה:זוכי פרס גלובוס הזהב לסרט קומדיה או מוזיקלי הטוב ביותר
קטגוריה:סרטים אמריקאיים המבוססים על סיפור אמיתי
קטגוריה:סרטים תקופתיים
קטגוריה:סרטי קולומביה
קטגוריה:עיתונות בקולנוע
קטגוריה:סרטים אמריקאיים משנת 2000
דלגית

ציור של אישה אוחזת חבל קפיצה, תחילת [[המאה ה-19]]
חבל קפיצה
דִּלְגִּית (קפיצה בחבל) או חבל קפיצה, היא משחק ילדים. 

הדלגית היא בעצם חבל אשר מצויד בדרך כלל בידיות החזקה קלות, אשר עשויות להיות מחוברות באופן רופף בלבד לחבל, זאת כדי להתיר את סיבובו בתוכן.

הדלגית משמשת כמשחק ילדים תחרותי, כדוגמת גומי, וכן כאמצעי לשיפור קואורדינציה וסיבולת לב-ריאה במסגרת ספורטיבית בלתי תחרותית. 

ניתן לקפוץ בחבל לבד או בשיתוף פעולה. בשני המקרים, השימוש מאופיין בסיבוב החבל כך שהוא מקיף את הגוף, ובקפיצה במקום המתחילה כאשר החבל "מצליף" ברצפה. שימוש נוסף לחבל הוא המשחק "הנחש בא".

==סוגי קפיצות==
===קפיצה לבד===
קפיצה לבד מאפיינת בעיקר את השימוש בחבל כאמצעי ספורט, או משחק בתורות המיועד לשני שחקנים - כאשר שחקן מחזיק בתורו וזכאי לקפוץ בחבל כל עוד לא נכשל. השיטה הקלאסית כוללת סיבוב החבל כאשר הידיים נותרות מקובעות במקום (ביחס לגוף), ורק פרקי הידיים נעים. שיטות מתוחכמות יותר כוללות הצלבת הידיים במהלך סיבוב החבל, קפיצה לאחור, או הצמדת הידיים.

===קפיצה בשיתוף פעולה===
קפיצה בשיתוף פעולה היא משחק המיועד לשלושה שחקנים לפחות, ואינו בשימוש כאמצעי ספורטיבי. שני שחקנים מסובבים את החבל בתיאום תוך הנעת ידיהם במעגל גדול. על יתר השחקנים לחדור לתוך התחום המוקף בחבל, ולקפוץ בו מספר ספור של מחזורי סיבוב חבל. המספר נספר בדרך כלל באמצעות שיר משחק, המושר בפי כל המשתתפים, למשל:
:אני מזמינה אותך לחגוג איתי ביום הולדתי"; "שתיים וארבע, ארבע ושתיים"; "אחד בזמן לפי שורה בהפסקות לראשונה לאורך כל המגילה";
הסיבוב והקפיצות מתוזמנות על פי ההברות המודגשות. במשחק המערב יותר משלושה שחקנים, מהווה נקודה מסוימת בשיר סמן לכניסתו של שחקן נוסף לתוך המרחב התחום בחבל. למשך פרק זמן מסוים קופצים שני שחקנים יחד, ובתום השיר הקבוע מראש, פורש השחקן הראשון (עדיין, בלי להפריע לתנועת החבל), כאשר השחקן הבא מתחיל לקפוץ לפי השיר מחדש.

הראשון בטור קובע את הסדר ואת צורת הקפיצות, ההולכת ונעשית מורכבת יותר ויותר. מי שעוצר את תנועת החבל תוך כדי קפיצותיו נפסל ומחליף את אחד הילדים המסובבים את החבל.

בדרך כלל הכניסה למתחם הקפיצה מתבצע מן הצד בו החבל יורד לכיוונך, ואולם מתקדמים נכנסים גם מן הצד ההפוך ומשלבים כניסות משני הצדדים.

בגרסה מורכבת יותר של המשחק מסובבים שני חבלים בשתי ידיים של כל מסובב לכיוונים מנוגדים, מה שמצריך מיומנות רבה יותר בקפיצה מבלי להיפסל.

===הנחש בא===
משחק זה, המהווה אף הוא אימון ספורטיבי, ניתן למשחק באמצעות דלגית, אך גם באמצעות חבל פשוט. שחקן אחד עומד במרכז שטח פנוי, כאשר יתר השחקנים עומדים סביבו. השחקן, האוחז בקצה אחד של חבל, מסובב את החבל בגובה מסוים מעל פני הקרקע בקוראו "הנחש בא!". אם הצליף את החבל ברגלי אחד מן השחקנים, נפסל השחקן.

==ראו גם==
*גומי (משחק ילדים)

==קישורים חיצוניים==

*[http://www.youtube.com/watch?v=NEY1a5uoIPY סרטון פעלולים בקפיצה על חבל], מתוך אתר יוטיוב
* 
* 

קטגוריה:משחקי ילדים
אברהם דרורי

אברהם רפאל דרורי (קוז'ניצקי) (23 במאי 1919 - 20 באוגוסט 1964, י"ב באלול תשכ"ד) היה איש האצ"ל וחבר הכנסת מטעם תנועת החרות.

==ביוגרפיה==
אברהם דרורי נולד בשנת תרע"ט (1919) בעיר לודז' שפולין. כילד הצטרף לתנועת בית"ר בעיר מגוריו. לאחר שעלה לארץ ישראל ב-1935 שירת כחבר בפלוגות הגיוס של בית"ר באזור השומרון והגליל. אז גם הצטרף למחתרת האצ"ל, ובהמשך עמד בראש בית הספר המרכזי למפקדים של הארגון בשוני. מתוך שורות האצ"ל הצטרף ב-1948 לצה"ל, ושירת כסמג"ד בדרגת רב-סרן.

דרורי היה ממקימי תנועת החרות ויד ימינו של מנחם בגין. הוא שימש כראש אגף הארגון של התנועה ומזכיר ההנהלה. דרורי עמד בראש הפרויקט להקמת בית ז'בוטינסקי בתל אביב. דרורי כיהן כחבר מטעם סיעת תנועת החרות בכנסות הרביעית והחמישית. הוא היה חבר ועדת הפנים, ועדת החינוך והתרבות וועדת הכנסת.

אברהם דרורי היה נשוי לשושנה לבית פט ולהם שלוש בנות: זאבה, סמדר והיציליה (צילי).

אחיו הוא ישראל סדן ממייסדי נוער מזרחי, מייסד "מדרשית נעם" בפרדס חנה ומנהלה הכללי כיובל שנים.

אברהם דרורי נפטר בי"ב באלול תשכ"ד, 20 באוגוסט 1964.

==קישורים חיצוניים==
* 
* [https://fs.knesset.gov.il//5/Plenum/5_ptm_252351.pdf דברי הספד על אברהם דרורי וצבי יהודה ז"ל - מתוך דברי הכנסת]
* [http://web.nli.org.il/sites/NLI/English/digitallibrary/Pages/Viewer.aspx?presentorid=NNL_Ephemera&DocID=NNL_Ephemera700279265 מודעת אבל]
* 

קטגוריה:אנשי העלייה החמישית
קטגוריה:חברי הכנסת מטעם חירות
קטגוריה:לוחמי האצ"ל
קטגוריה:חברי הכנסת הרביעית
קטגוריה:חברי הכנסת החמישית
קטגוריה:חברי כנסת שמתו במהלך כהונתם
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1919
קטגוריה:ישראלים שנפטרו ב-1964
קטגוריה:חיילי צה"ל במלחמת העצמאות
סידני גרינסטריט

סידני גרינסטריט (באנגלית: Sydney Greenstreet; 27 בדצמבר 1879 - 18 בינואר 1954) היה שחקן קולנוע בריטי שזכה להצלחה בגילום תפקידי נבלים בהוליווד בעשור השביעי לחייו.

==ביוגרפיה==
גרינסטריט נולד בעיר סנדוויץ' באנגליה, וכילד שיחק על הבמה בקומדיות. לאחר ניסיונות כושלים להפוך לחקלאי במטע לתה בסרי לנקה, היגר לארצות הברית, ושם זכה להצלחה כשחקן תיאטרון, כאשר הופעת הבכורה שלו הייתה בשנת 1902.

בשנת 1941 והוא בן למעלה משישים שנה, ומשקלו למעלה מ-150 קילוגרם, הופיע את הופעת הבכורה שלו בקולנוע בסרט "הנץ ממלטה". בסרט זה, על פי סיפורו של דשיל האמט, שבויים ונכתב על ידי ג'ון יוסטון היה גרינסטריט חלק מצוות שחקנים, ביניהם המפרי בוגרט בתפקיד הבלש סאם ספייד, מרי אסטור בתפקיד בריג'יד או'שונסי הרצחנית, ופיטר לורה. תפקידו כ"איש השמן" גוטמן, היה הופעת בכורה, שהובילה אחריה לצילומם של סרטים נוספים מסוג זה, לרוב באולפני האחים וורנר, וביניהם שמונה סרטים בהם הופיע לצידו של פיטר לורה כצמד נבלים קלאסי, כאשר לעיתים קרובות היה "האיש הטוב" המתעמת עמם, השחקן המפרי בוגרט. הופעתו בסרטים אלו הפכה אותו לאחת הדמויות המוכרות בקולנוע גם כיום, על אף התקופה הקצרה בה נוצרו, ועל אף שהחל בקריירה הקולנועית בגיל מאוחר.

גרינסטריט שיחק אף בסרט קזבלנקה, בתפקיד סיניור פרארי, בעל מסעדה בשם "התוכי הכחול", המנסה לקנות מגיבור הסרט ריק את מאורת הג'ין שלו.

בסוף שנות הארבעים נאלץ גרינסטריט לפרוש ממשחק בקולנוע, עקב מחלת הסוכרת בה לקה. בשנת 1954 מת כתוצאה ממחלה זו, ונטמן בקליפורניה.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אנגלים
קטגוריה:בריטים שנולדו ב-1879
קטגוריה:בריטים שנפטרו ב-1954
טאטו (להקה ישראלית)

טאטו, היא להקת רוק אלטרנטיבית ישראלית שפעלה בשנות ה-80. הבסיס ללהקה החל להתגבש במהלך לימודיהם של חבריה, אלונה דניאל, ערן צור ויובל מסנר בבית הספר למוזיקה רימון.

==היסטוריה==
הלהקה הוקמה בשנת 1986 וכללה את אלונה דניאל (שירה), ערן צור (בס), יובל מסנר (צ'לו), אורי בלק (תופים), אורי מילס (קלידים) ומיכה מיכאלי (גיטרה).

תחילת דרכה של הלהקה הייתה בפסטיבל עכו ב-1986, והמשכה בהופעות בבית ליסין, בפינגווין, ברוקסן ובקולנוע אלנבי בתל אביב, ובתיאטרון פרגוד בירושלים. את הלהקה אפיינו בעיקר שירתה של אלונה דניאל, הבס של ערן צור והצ'לו של יובל מסנר.

לקראת סוף דרכם המשותפת של חברי הלהקה החל ערן צור (שנחשב עד אז לנגן בלבד) לבצע משיריו בהופעות ("תמונה אימפרסיוניסטית", ו"כרמלה גרוס ואגנר"), ולאחר פירוק הלהקה ב-1989 הוציא אותם יחד עם אורי בלק תחת הרכב חדש – כרמלה גרוס ואגנר. חברי הלהקה המשיכו ליצור – לבד, בהרכבים שונים או בליווי זמרים אחרים. אלונה דניאל המשיכה לקריירת סולו והוציאה שני אלבומים ("מסיבה במרתף הארמון" ו"זאבים"), אורי מילס הצטרף ללהקת "טיפקס"; ויובל מסנר, לאחר שריצה ב־1989 חצי שנת מאסר בגין אונס קטינה, ניגן בלהקת "בלאגן"<ref></ref>.

בשנת 2003 חזרו אלונה דניאל, ערן צור ויובל מסנר לעבוד יחד תחת השם רביעיית מסנר.

בשנת 2009 התאחדו חברי הלהקה למופע חד־פעמי משירי האלבום; את הנגנים אורי בלק, אורי מילס ומיכה מיכאלי החליפו אורן לוטנברג בגיטרה, רן יורגנסון בתופים, ועידן גבריאל – שגם יזם את המופע – בקלידים.

ב-3 בספטמבר 2018 התאחדו חברי הלהקה למופע במועדון הבארבי בתל אביב. את המתופף המקורי של הלהקה, אורי בלק, החליף שי ברוך.

== חתוך תוכן ==
הלהקה התבססה בעיקר על הופעות והוציאה רק אלבום אחד במשך שלוש שנות הפעילות שלה: "חתוך תוכן" שיצא בשנת 1988. השירים המוכרים ביותר מאלבום זה הם: "בדידותי", "חתוך תוכן", "מחבואים" ו"גורם לי". האלבום הוקלט במהלך הופעה חיה במועדון הפינגווין בתל אביב.

== ביצועים מחודשים ==
מבין גרסאות הכיסוי שבוצעו לשירים של הלהקה:
*ערפד – המכשפות, ביחד עם אלונה דניאל.
*מחבואים – כוכבי "אקזיט"

==קישורים חיצוניים==

* 

==הערות שוליים==

קטגוריה:להקות רוק ישראליות
קטגוריה:ערן צור
דונייל מרשל

דונייל למאר מרשל (באנגלית: Donyell Lamar Marshall; נולד ב-18 במאי 1973 ברידינג, פנסילבניה) הוא כדורסלן עבר אמריקאי ששיחק במשך 15 עונות בליגת ה-NBA בעמדות הסמול פורוורד והפאוור פורוורד.

==ביוגרפיה==
בצעירותו שיחק מרשל באוניברסיטת קונטיקט (לצידו של דורון שפר) ובשנת 1994 נבחר על ידי מינסוטה טימברוולבס במקום הרביעי בדראפט ה-NBA. במהלך עונת הרוקי שלו, הועבר לגולדן סטייט ווריורס, בה שיחק עד לשנת 2000. בשנים הבאות שיחק ביוטה ג'אז, שיקגו בולס וטורונטו ראפטורס ובעונת חתם בקליבלנד קאבלירס. בקליבלנד תיפקד כ"שחקן שישי" ובעונתו השנייה בקבוצה, , אף סייע לה להעפיל לגמר ה-NBA, אך קבוצתו הפסידה בסדרה לסן אנטוניו ספרס. במהלך עונת עבר לסיאטל סופרסוניקס ולאחר עונה נוספת במדי פילדלפיה 76' פרש ממשחק פעיל.

מרשל החזיק בשיא ה-NBA לקליעת שלשות במשחק אחד, במשותף עם קובי בראיינט וסטפן קרי, לאחר שקלע 12 מתוך 19 זריקותיו מטווח השלוש במשחקה של טורונטו ראפטורס נגד פילדלפיה 76' ב-13 במרץ 2005. השיא נשבר על ידי קרי ב-8 בנובמבר 2016.

דונייל מרשל הוא בן דודו של צ'סטר סימונס שמשחק בליגת העל הישראלית.

==קישורים חיצוניים==

* [http://www.nba.com/playerfile/donyell_marshall/ דף השחקן] באתר ה-NBA
* [http://www.basketball-reference.com/players/m/marshdo01.html סטטיסטיקות קריירה] באתר Basketball-Reference

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת קונטיקט
קטגוריה:בחירות דראפט של מינסוטה טימברוולבס
קטגוריה:כדורסלני מינסוטה טימברוולבס
קטגוריה:כדורסלני גולדן סטייט ווריורס
קטגוריה:כדורסלני יוטה ג'אז
קטגוריה:כדורסלני שיקגו בולס
קטגוריה:כדורסלני טורונטו ראפטורס
קטגוריה:כדורסלני קליבלנד קאבלירס
קטגוריה:כדורסלני סיאטל סופרסוניקס
קטגוריה:כדורסלני פילדלפיה 76'
קטגוריה:פנסילבניה: כדורסלנים
קטגוריה:אמריקאים שנולדו ב-1973
דרדר קרומי

דרדר קרומי (שם מדעי: Centaurea hyalolepis) הוא צמח חד שנתי ממשפחת המורכבים, בעל תפרחות צהובות. חפי המעטפת של תפרחותיו הם בעלי קוצים דקים וארוכים. בארץ ישראל הצמח גדל כמעט בכל צפון הארץ ומרכזה. פריחתו בעיקר בחודשים אפריל ומאי.

==קישורים חיצוניים==

קטגוריה:מורכבים
קטגוריה:ארץ ישראל: מורכבים
קטגוריה:פרחים צהובים בארץ ישראל
EDI

Electronic Data Interchange (או בקיצור EDI) הוא אוסף תקנים להעברה של נתונים בין מערכות מידע הפועלות בארגונים נפרדים, למשל לשם העברת הוראת רכישה מלקוחות לספקים. מערכות אלה מזרימות את פרטי כל מכירה, מיד עם ביצועה, למחסנים הראשיים ו/או לספקים, וכך ניתן לקבוע מיידית מה המלאים הנוכחיים ומתי נדרש לחדש אותם ללא צורך בספירת מלאי ובבקשות רכש. משמש בעיקר להעברת מסמכים בין מערכות של ארגונים שונים (בניגוד ל- XML המשמש בעיקר להעברת נתונים). 

מערכות אלה יכולות לדוגמה לחסוך עלויות של פתיחת דואר, בדיקתו ולבסוף הקלדת הנתונים למחשב מה שמביא לחסכון רב בעלויות. דוגמה נוספת לתועלת היא שמערכות אלו מקצצות את זמן המחזור להזמנות חומר ומכאן שהלקוח יכול להרשות לעצמו להקטין את רמות מלאי הביטחון ולחסוך בעלויות.

EDI שימש בעבר בעיקר עסקים בתחום הרכב והקמעונאות, אולם בשנים האחרונות, הפורמט אומץ באופן נרחב יותר; חברות ייצור, בריאות, תרופות, שירות ובנייה הן דוגמאות טובות ללקוחות EDI.

==ראו גם==
* מסחר אלקטרוני

קטגוריה:מערכות מידע
פרג אגסי

פָּרָג אגסי או פרג אַגְּסָנִי (שם מדעי: Papaver subpiriforme, כמו גם Papaver umbonatum) הוא צמח חד שנתי ממשפחת הפרגיים הנפוץ בשדות ובקרקעות מופרעות. בארץ ישראל הוא נפוץ מצפון הארץ ועד צפון הנגב. כאשר הפרח פורח שני עלי הגביע נושרים ומאוחר יותר גם עלי הכותרת. פריחתו היא מחודש מרץ ועד יוני.

==דיוק טקסונומי==
פרג אגסי צומח על מדרכה ברחוב עלייה בגבעת נשר. 
פרח הפרג האגסני גדול, אדום ומבריק, בעל כתמים שחורים על בסיס עלי הכותרת. מאפיינים אלו יצרו בלבול מתמיד בינו לבין מין נפוץ מאוד באירופה, פרג השדות (Corn Poppy), הדומה לו. בעקבות כך, מזהים פעמים רבות את הפרג האגסני עם השם הלועזי Corn Poppy, אם כי המין המדעי שונה: Corn Poppy הוא המין Papaver rhoeas, לעומת הפרג האגסני הצומח בארץ, שהוא Papaver umbonatum. גם השם האנגלי שונה: Semetic poppy.

==בישראל==
הפרג האגסני צומח בכל רחבי ארץ ישראל, מהחרמון ועד לדרום. קל לזהות את הפרג על פי הכתמים השחורים בבסיס עלי הכותרת. לפרג גבעול שעיר וזיפי, וריחו לא נעים. הפרח מואבק על ידי חיפושיות ממשפחת הפרחיתיים (Glaphyridae), שהן ייחודיות בקרב החרקים, ביכולתן לזהות צבע אדום. בניגוד למקובל לחשוב, הפרג האגסני אינו צמח מוגן.

הפרג האגסני הוא אלרגני לפי הספרות הבוטנית.

=== הבחנה בין הפרחים האדומים הבולטים בארץ ===

מימין לשמאל: [[כלנית מצויה, נורית אסיה, פרג אגסני.]]

בישראל יש מעט יחסית פרחים אדומים, ובולטים בהם הכלנית (כלנית מצויה), הנורית (נורית אסיה) והפרג (פרג אגסני). בגלל הדמיון בין הפרחים, ובפרט עקב הצבע האדום החזק שלהם, רבים מתבלבלים ביניהם.
* הכלנית המצויה היא הראשונה שפורחת (מתחילה בסוף דצמבר או תחילת ינואר) ולה לפחות 5 עלי כותרת, עליהם יש בדרך כלל טבעת לבנה סביב בסיס האבקנים השחור. לכלנית אין עלי גביע, אך שושנת עלים נמצאת מספר סנטימטרים מתחת לפרח.
* אחריה מבחינת סדר הפריחה באה הנורית. גם לנורית לפחות 5 עלי כותרת אדומים ואבקנים שחורים, אך לה יש עלי גביע ואין לה טבעת לבנה. בדרך כלל, עליה נוצצים יותר מזו של הכלנית ולעיתים קרובות קרועים ובלויים יותר עקב פעילות החרקים האגרסיבית בתקופת פריחתה (סוף חודש פברואר ורוב חודש מרץ, תלוי במזג האוויר).
* האחרון שפורח הוא הפרג שיוצר גם הוא מרבדים אדומים באביב (חודשי מרץ, אפריל, מאי ולעיתים תחילת יוני). הפרג שונה מהכלנית והנורית. יש לו רק 4 עלי כותרת ובבסיסם כתמים שחורים גדולים.

==גלריה==
<gallery perrow="3" widths="200">
Pereg001.jpg|מרבד אדום של פרג אגסני
Papaver subpiriforme.JPG|פרג אגסני
Almog IL11 Parag.jpg|פרג אגסני
PapaverSubpiriforme (3).JPG|פרג אגסני
Papaver umbonatum at Western Negev, Israel..jpg|פרג אגסני – פרח, ניצן (אליפטי) ופרי
Parag-BY-001.jpg|פרג אגסני וחרצית עטורה
</gallery>

==ראו גם==
* צבעוני ההרים
* פרג האופיום

==קישורים חיצוניים==

* צחי אבנור, [https://www.flickr.com/photos/zachievenor/sets/72157665938866751/ פרגים בישראל], פליקר

==הערות שוליים==

קטגוריה:צמחים שתוארו ב-1849
קטגוריה:טקסונים שתוארו בידי פייר אדמון בואסייה
קטגוריה:פרגיים
קטגוריה:ארץ ישראל: פרגיים
קטגוריה:ערכי טבע מוגנים בישראל: צמחים
קטגוריה:פרחים אדומים בארץ ישראל
קטגוריה:ארץ ישראל: צמחים אלרגניים
דוד ודובינסקי

rightדוד ודובינסקי (פולנית: David Wdowinski) (1895–1970) היה ממנהיגיו של הארגון הצבאי היהודי בגטו ורשה.

==קורות חיים==
ודובינסקי נולד בעיר בנדין שבפולין בשנת 1895. בצעירותו לקח חלק עם יהודים אחרים בהגנה העצמית של הקהילות היהודיות כנגד פורעים. בהמשך למד לימודים אקדמאיים ברפואה פסיכיאטרית. בבגרותו החל לפעול כאחד מראשיה של התנועה הרוויזיוניסטית בפולין. בשנת 1940, כשקובצו היהודים בגטו ורשה, פעל ודובינסקי בארגון של עזרה הדדית ליושבי הגטו (ה-ZTOS). דוד היה ממקימיו של הארגון המחתרתי אצ"י. הוא שימש כראש הנציגות הפוליטית של הארגון שפעלה ליד מטה הארגון. כמו כן בזמן קיומו של הגטו עבד בבית החולים שפעל ברחוב צ'יסטה.

כשפרץ מרד גטו ורשה נמצא ודובינסקי במקום עבודתו בבית החולים. הכוחות הנאציים תפסו אותו, והוא נשלח דרך ה"אומשלגפלץ" (אזור השילוחים בגטו) אל מיידנק. בהמשך הועבר ודובינסקי בין 12 מחנות ריכוז והצליח לשרוד את כולם.

לאחר נפילת גרמניה הנאצית עבר לאיטליה, והיה פעיל פוליטי בקרב שארית הפליטה. בשליחותו של האצ"ל יצא לארצות הברית מטעם "הועד הלאומי לשחרור האומה" (עם ערי ז'בוטינסקי, הלל קוק ואחרים). ודובינסקי הופיע כעד במשפט אייכמן בירושלים בשנת 1961.

לקראת יום השואה תש"ל (1970) הוזמן ודובינסקי לשאת דברים בעצרת זיכרון שארגן מוזיאון הלוחמים והפרטיזנים בבית ז'בוטינסקי בתל אביב. באמצע נאומו צנח ודובינסקי ומת. דוד ודובינסקי הובא למנוחות בבית הקברות בהר הזיתים בירושלים.

==לקריאה נוספת==
*Wdowinski, David, And We Are Not Saved, Philosophical Library 1985, 
* תמונתו של דוד ודובינסקי, בארכיון בית לוחמי הגטאות, מאגר: מדור תצלומים, מספר מחשב 1130. התמונה זמינה גם באתר האינטרנט של [http://infocenters.co.il/gfh/ ארכיון בית לוחמי הגטאות].
*Laurence Weinbaum (לורנס ויינבאום), Epizod z biografii Dawida Wdowińskiego Zagłada Żydów. Studia i Materiały, IX, 2013
* משה ארנס, דגלים מעל הגטו, תל אביב: ידיעות ספרים, 2009.

==קישורים חיצוניים==

* דוד ודובינסקי, [http://www.snunit.k12.il/shoa/binski.html עדות] במשפט אייכמן
* [http://www1.yadvashem.org/odot_pdf/Microsoft%20Word%20-%201547.pdf מסמך על ודובינסקי] של מרכז המידע של יד ושם.

קטגוריה:לוחמי ארגון צבאי יהודי
קטגוריה:פעילים ציונים בפולין
קטגוריה:יהודים בשואה: פולין
קטגוריה:לוחמי מרד גטו ורשה
קטגוריה:פעילים ציונים בארצות הברית
קטגוריה:יהודים הקבורים בהר הזיתים: חלקת קהילת ירושלים
קטגוריה:פולנים שנולדו ב-1896
קטגוריה:פולנים שנפטרו ב-1970
פאול הנרייד

פאול הנרייד בסרט "ועתה, הנוסע"
פאול גיאורג יוליוס פרייהר הרנרייד ריטר פון ואסל-ולדינגאו (בגרמנית: Paul Georg Julius Freiherr von Hernried Ritter von Wasel-Waldingau; 10 בינואר 1908 – 29 במרץ 1992) היה שחקן קולנוע אוסטרי ובמאי קולנוע הידוע ביותר בשל תפקידיו בסרטים הוליוודיים החל משנות ה-40 כגון "קזבלנקה", וכאחד מראשוני במאי הטלוויזיה.

== ביוגרפיה ==
הנרייד נולד בעיר טריאסטה (כיום באיטליה) בעת שזו הייתה חלק מן האימפריה האוסטרו הונגרית, בן למשפחת בנקאים אריסטוקרטית ממוצא וינאי. הוא למד תיאטרון בווינה והופיע על הבמה בהדרכת הבמאי הידוע מקס ריינהרדט. החל בקריירת המשחק שלו בקולנוע בגרמניה בשנות ה-30, ובשנת 1935 היגר לבריטניה. ב-1939 שיחק בסרט "היה שלום, מר צ'יפס" לצידם של רוברט דונאט וגריר גרסון. באותה שנה עבר להוליווד.

בשנת 1942 הופיע בשני הידועים שבסרטיו. בסרט "ועתה, הנוסע" שיחק גבר נשוי שבו מתאהבת אישה מעורערת בנפשה, אותה גילמה בטי דייוויס, אשר יצרה את אחת הדמויות הקולנועיות המזוהות ביותר עם אישיותה. בסרט זה יצר הנרייד מחווה קולנועית עליה חזרו רבים, עת הצית שתי סיגריות, והעביר אחת מהן לדייוויס.

סרט נוסף מאותה השנה הוא "קזבלנקה", שבו שיחק הנרייד את דמותו של ויקטור לאזלו, לוחם חירות צ'כי ובעלה של אילזה (אינגריד ברגמן), המגיע ביחד עם אשתו לקזבלנקה הנשלטת על ידי צרפת של וישי, ומסתבך במשולש אהבים עם בעל מועדון לילה בשם ריק בליין (המפרי בוגרט), אהובה של אילזה מן העבר. תפקידו של הנרייד זכור בשל הסצנה שבה הוא מסית את כל באי מועדון הלילה לשיר בקול רם את המנון צרפת, המרסייז, על מנת להשתיק את הנאצים המזמרים את השיר "משמר הריין".

לאחר שנת 1942 לא זכה עוד להצלחה דומה, והחל בקריירת בימוי בקולנוע ובטלוויזיה. בטלוויזיה ביים את "אלפרד היצ'קוק מציג", סדרת סרטים קצרים שבהם הופיע אלפרד היצ'קוק בפתיח מעורר אימה, וסדרות כ"מאבריק", "בוננזה" ו"העמק הגדול". ב-1947 שיחק בסרט "שיר אהבה בתפקיד רוברט שומן.

ב-1962 השתתף בסרטו של וינסנט מינלי, "ארבעת פרשי האפוקליפסה" וב-1965 בסרט "מבצע חץ מקשת".

הנרייד מת מדלקת ריאות בשנת 1992 בביתו, בסנטה מוניקה שבקליפורניה.

==קישורים חיצוניים==

* 
* 

קטגוריה:שחקני קולנוע וטלוויזיה אוסטרים
קטגוריה:במאי קולנוע אוסטרים
קטגוריה:אישים שהונצחו בשדרת הכוכבים של הוליווד: קולנוע
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אישים המופיעים ברשימה השחורה של הוליווד
קטגוריה:אוסטרים שנולדו ב-1908
קטגוריה:אוסטרים שנפטרו ב-1992
יחנוק המדבר

יַחְנוּק המדבר (שם מדעי: Cistanche tubulosa). הוא צמח טפיל רב שנתי ממשפחת העלקתיים הצומח במדבר.

בצמח היחנוק לא קיים שום חלק ירוק ולכן הוא לא מסוגל לבצע בעצמו פוטוסינתזה, דבר המחייב את היחנוק להיצמד לשורשים של שיחים וצמחים מדבריים אחרים כמו המלוח, אשל וזוגן השיח, ולקבל את כל צרכיו מן הפונדקאי. לאחר הבשלת הזרעים בקיץ, הצמח מעל הקרקע מתייבש ונעלם. לאחר הגשמים יוצאות תפרחותיו מן הקרקע היבשה. הפריחה היא בחודשים מרץ עד אפריל. הגבעולים עבים ובשרניים וקוטרם מגיע ל 3 עד 5 ס"מ. הקשקשים בראש הצמח קרחים וכך הוא בוקע מהאדמה. הפרי הוא הלקט הכולל אלפי זרעים קטנים המתפזרים ברוח או בזרמי המים. התפרחת צפופה באורך של 60 עד 100 סנטימטר (צמח היחנוק הגבוה ביותר שהתגלה בארץ צמח בסמוך לאילות והתמר לגובה של 102 ס"מ). הכותרת בצבע צהוב באורך של 35 עד 40 סנטימטר ולה צינור ארוך. צופן טבעתי וצוף רב מושכים אל הפרח חרקים בעלי חדק.

שורש קלוי של היחנוק הוא מאכל מוכר אצל הבדואים בסיני. ברפואה העממית משמש הצמח כתרופה לצהבת, אבנים בכליות, עצירות בדרכי השתן, שלשולים, פצעים וחתכים בגוף. התפוצה בישראל היא בנגב, בערבה ובבקעת ים המלח.

==לקריאה נוספת==
*החי והצומח של ארץ ישראל, משרד הביטחון – ההוצאה לאור והחברה להגנת הטבע. 1983. כרך 11 עמוד 104. 
* הבריטניקה החדשה לנוער, הוצאת ידיעות אחרונות - ספרי חמד וכתר. כרך 8, עמוד 140.
שמאל

==קישורים חיצוניים==

* [http://lib.cet.ac.il/Pages/item.asp?item=4092&kwd=5417 טפילים בעולם הצמחים מחבר: פרופ' דן יואל] הספרייה הווירטואלית של מטח
* [http://www.starmed.co.il/HealingPlants/107 יחנוק המדבר] מרכז הרופאים המומחים
* [https://web.archive.org/web/20090803125212/http://geocities.com/HotSprings/Bath/6482/Hebrew/plants/yahnuk.htm יחנוק המדבר], רפואה עממית ופולקלור
* [http://www.snunit.k12.il/beduin/arti/0523.html השימוש בצמחים על ידי הבדואים], אתר סנונית

יחנוק המדבר ליד שדה בוקר

קטגוריה:צמחים שתוארו ב-1813
קטגוריה:טקסונים שתוארו בידי יוהאן צנטוריוס הופמנסג
קטגוריה:עלקתיים
קטגוריה:ארץ ישראל: צינוראים
קטגוריה:פרחים צהובים בארץ ישראל
אפולו נסיבמבי

אפולו רובין נסיבמבי (באנגלית: Apolo Robin Nsibambi; 25 באוקטובר 1940 – 28 במאי 2019) היה ראש ממשלת אוגנדה. הוא שירת בתפקיד זה מה-5 באפריל 1999 ועד מאי 2011. לפני שמונה לתפקיד זה הוא שירת כשר החינוך (ממאי 1998 ועד אפריל 1999) ושר השירות לציבור (מ-1996 ועד 1998).

לפני שהתחיל לעסוק בפוליטיקה הוא שימש כראש החוג לחקר החברה באוניברסיטת מקרהרה. בנוסף, פרופסור נסיבמבי שימש כנשיא אוניברסיטה זו משנת 2003.

נפטר ב-28 במאי 2019.

==קישורים חיצוניים==

קטגוריה:ראשי ממשלת אוגנדה
קטגוריה:שרי ממשלת אוגנדה
קטגוריה:בוגרי אוניברסיטת שיקגו
קטגוריה:נשיאי אוניברסיטאות ומכללות
קטגוריה:ילידי 1940
קטגוריה:נפטרים ב-2019
קרב תרנגולים

קרב תרנגולים בגן חיות
קרב תרנגולים במדינת [[טאמיל נאדו, בהודו]]
"קרב התרנגולים" מאת [[ז'אן-לאון ז'רום, 1847]]
קרב תרנגולים הוא סוג של מופע בידור העושה שימוש בתרנגולים. במופע זה משסים את התרנגולים זה בזה עד שאחד המתמודדים מפסיד ומת. מקורו של קרב התרנגולים בסקוטלנד במאה ה-12.

בעליו של התרנגול הזוכה היה מקבל את גופת התרנגול שהפסיד ומת למאכל. צורת בידור זו הייתה נפוצה בקרב שכבות העם העניות באחוזות רבות בדרום המדינה, וכן היה משחק זה מקור הכנסת מזון לפיהן של משפחות רבות באותה תקופה. קרבות התרנגולים עדיין נפוצים במקומות רבים בעולם, במיוחד בדרום-מזרח אסיה.

האנתרופולוג קליפורד גירץ חקר את קרב התרנגולים הבאלינזי, והסיק ממנו מסקנות לגבי השלכת רגשות אנושיים על בעלי חיים, ואופיו של הפולחן במקום.

בכמה ממדינות ארצות הברית, משיקולי זכויות בעלי החיים, הוצאו קרבות התרנגולים אל מחוץ לחוק. הקריאות לאשר מחדש את הקרבות כוללות הצעות מקוריות להמתקת הכאב הנגרם לתרנגולים, כמו ציוד בכפפות איגרוף מותאמות וחליפות המצוידות בחיישנים אלקטרוניים המזהים פגיעה, כמו בסיף.

בשפה העברית, הביטוי "קרב תרנגולים" מתאר מריבה שמטרתה להרשים את הקהל.

==קישורים חיצוניים==

* 

קטגוריה:תחרויות
קטגוריה:ספורט דמים
קטגוריה:תרנגולים בתרבות
TCO

TCO הם ראשי תיבות של Total Cost of Ownership, ובתרגום לעברית: עלות הבעלות הכוללת, מהווה שיטת הערכה כלכלית המיועדת לעזור לצרכנים ומנהלי מפעלים לשערך את העלויות הישירות והעקיפות המתייחסות לרכישה של (אבל לא רק) תוכנה או חומרה של מחשבים. הערכת TCO אידיאלית מציעה סיכום המשקף לא רק את עלות הרכישה אלא את כל ההיבטים של השימוש העתידי ותחזוקת הציוד, המכשיר או המערכת הנשקלת. 

עלות הבעלות הכוללת מביאה בחשבון, בין השאר, את עלויות אימון אנשי תמיכה ומשתמשי המערכת, עלויות הקשורות בתקלות או השבתות (יזומות ושאינן כאלה), מקרים של ביצועים ירודים (למשל אם משתמשים ממתינים זמן רב), עלויות של פריצות אבטחה (אובדן מוניטין ועלות השחזור), עלויות מוכנות לאסון והתאוששות ממנו, שטח נדרש, חשמל, הוצאות פיתוח, מערך בדיקה, בקרת איכות, הוצאות גדילה, ועוד. מכאן שלעיתים TCO נחשב כראשי תיבות של Total Cost of Operation, כלומר "עלות תפעול כוללת". כאשר TCO מיושמת כחלק מחישובי כדאיות (כגון ROI, IRR, EVA, ROIT, RJE), ה-TCO מספק את הבסיס לעלות כדי להחליט על הערך הכלכלי של ההשקעה.

לדוגמה, ההחלטה לקנות מחשב יכולה להיות מלווה בניתוח TCO הבא: העלות הגבוהה של מחשב חזק מיצרן ידוע, מתאזנת אל מול עלויות התיקונים וההחלפה המוקדמת של מחשב זול יותר מיצרן נחות. בשקלול שאר הגורמים מחיר הרכישה הוא רק הצעד הראשון בחישוב העלויות לאורך חיי המוצר.

שיטה זו הומצאה לראשונה על ידי חברת המחקר גרטנר בשנת 1987 ומאז פותחה במספר מתודולוגיות וכלי תוכנה שונים. רכישת ציוד יכולה לכלול מחיר רכישה, תיקונים, תחזוקה, שדרוגים, שירות ותמיכה, רשת תקשורת, אבטחה, הכשרת משתמשים ורישוי תוכנה בין שאר ההוצאות.

תעשיית הרכב עושה שימוש נרחב בעקרון ה-TCO. בהקשר זה, ה-TCO מאפיין את מחיר הבעלות על רכב מרגע הרכישה, דרך אחזקתו ולבסוף במכירתו כרכב משומש. מחקרי TCO השוואתיים בן דגמים שונים של מכוניות עוזרים לצרכנים לבחור את המכונית שתתאים לצרכיהם ולתקציבם.

צרכנים רבים, ארגונים וממשלות נכשלים בהבנת וחישוב ה-TCO, ובמקום זאת נשענים על TCA (מחיר רכישה כולל) כדי לקבל את ההחלטות לגבי רכישה. כמו כן, בכמה מקרים, קניינים לא מביאים בחשבון את כל העלויות המיוחסות ל-TCO, מאחר שיחידות אחרות בארגון נושאות בעלויות אלו (מושג הקרוי הזזת עלות). קורה לא אחת שתוצאות חישוב ה-TCO סותרות באופן משמעותי חישובי TCA, והוא הרבה יותר רלוונטי בהחלטה לגבי הנחיצות של כל השקעת הון, במיוחד בשוקי אשראי מודרניים. בנוסף בהתייחס גם להערכת עלויות של עסק עם כל הפרויקטים והתהליכים שלו, מפיקים על ידי ה-TCO את הריווחיות של העסק.

== "עלות בעלות כוללת" כנגד "עלות שימוש כוללת" ==
מאחר שאין "בעלות" על תוכנה (אלא רישיון לשימוש), קיימת טענה ש-TCO הוא מושג מטעה בהקשר זה. יש הטוענים כי "עלות שימוש כוללת" או "עלות שכירות כוללת" הם מושגים מתאימים יותר בהקשר זה.

קטגוריה:עלויות
קטגוריה:מימון
מוזיאון הביוב של פריז

מוצג במוזיאון הביוב
מוזיאון הביוב של פריז (צרפתית: Musée des Égouts de Paris) הוא מוזיאון בו מוסבר מבנה מערכת הביוב המורכבת של פריז.

== פעילות ==
המוזיאון נמצא ברובע השביעי שבגדה השמאלית של פריז, ליד גשר אלמה (Pont Alma), מול רציף אורסיי מספר 93. המבקרים במוזיאון לומדים את מיקום מפלסי הביוב השונים בעיר וכיצד מתוחזקת המערכת, תוך הליכה בצמוד לחלק קטן מצנרת הביוב באזור. הסיור כולל מעבר מעל תעלות ביוב פעילות, המקורות ברשתות. מעל תעלות אלו מוצגת היסטוריית מערכת המים והביוב של פריז, במגוון היבטים, כולל איורים מן התקופות השונות. כמו כן כולל הסיור תעלות ביוב עתיקות נטושות.

במוזיאון מוצגים אמצעים לניקוי תעלות ביוב, הכוללים סירות וכדורים גדולים הנגררים בתעלה.

במהלך הסיור מתבקשים המבקרים לא לאכול, ובסיומו לשטוף את ידיהם יסודית.

==קישורים חיצוניים==

* 

* [http://www.parisinfo.com/sites-culturels/56/egouts-de-paris-les- מידע על המוזיאון] 
* [http://en.parisinfo.com/museum-monuments/56/egouts-de-paris-les-?1 מידע על המוזיאון] 

קטגוריה:ביוב
ביוב
קטגוריה:הרובע השביעי של פריז
לפטין

מבנה הלפטין
לפטין הוא הורמון חלבוני השייך לקבוצת אדיפוקין. הוא מיוצר בתאי שומן וברקמות שומניות. משם זורם הלפטין במחזור הדם עד שהוא מגיע אל המוח. ההורמון ממלא תפקיד מרכזי בוויסות צריכת אנרגיה והוצאתה על ידי ויסות התיאבון וחילוף חומרים.

הלפטין מורכב מ-167 חומצות אמינו ושמו נגזר מהמילה היוונית Leptos שפירושה "רזה".

את הורמון הלפטין גילו ג'פרי פרידמן וצוותו באוניברסיטת רוקפלר שבניו יורק בשנת 1994, דרך ניסויים בעכברי מעבדה בעלי מוטציה מסוג ob/ob אשר גרמה להם להשמנה יתרה.

מטרלפטין מנוצל כתרופה לסוכרת.
== דיכוי תיאבון ==
הורמון הלפטין מופרש מרקמת שומן (רמתו פרופורציונית לרמת השומן בגוף). הלפטין מדווח להיפותלמוס על מצבי שובע, ומפחית את התיאבון, וכתוצאה מכך יש ירידה בתצרוכת הקלורית. במצבים של רעב, תת תזונה או אנורקסיה, רמות הלפטין תהיינה נמוכות. אצל אנשים בעלי עודף משקל, רמות הלפטין תהיינה גבוהות, אולם בגלל תנגודת ללפטין (אשר מתרחשת כנראה בגלל רוויון של הרצפטורים ללפטין בהיפותלמוס) לא ידוכא התיאבון. 
מנגנון הפעולה של לפטין בוויסות שובע ורעב:
בעת שובע, מופרש לפטין מרקמת שומן. הלפטין מגרה הפרשה של POMC, גן המקודד למגוון של הורמונים, וכתוצאה מכך מופרש ההורמון אלפא MSH, שהוא נגזרת של ה-POMC ובעל תפקיד במנגנון ויסות הרעב והשובע. חוסר ב-POMC יביא להפחתת ההפרשה של ההורמון אלפא MSH, ומכאן להשמנה. 
בנוסף לכך, ההורמון ACTH הוא נגזרת נוספת של חלבון POMC, ועל כן חוסר ב- POMC יביא, מלבד להשמנה, גם לתופעות של אי ספיקת בלוטת יותרת הכליה (מחלת אדיסון) וכן לפיגמנטציה שאינה תקינה (ילדים ג'ינג'יים). 

ההורמון אלפא-MSH נקשר לקולטן בשם MC4R, וגורם לדיכוי התיאבון. פגם בקולטן יגרום להשמנה מגיל מאוד צעיר- יאופיין בין היתר גם בגובה רב יחסית מול האוכלוסייה (ילדים בעלי עודף משקל, וגבוהים). זהו הפגם הגנטי השכיח ביותר אשר גורם להשמנה של כ-5%.

במצבי רעב, רמת הלפטין נמוכה ונוצרים אנטגוניסטים תחרותיים ארוכי טווח (NPY, AGRP) של הקולטן MC4R, המונעים קשירה של אלפא MSH, ומעודדים תיאבון. 

== תפקידים אחרים ==

ללפטין יש תפקידים נוספים, מלבד תפקידו בבקרת מנגנון השובע והרעב:
#וויסות מערכת החיסון, המטו-פויזיס, אנגיוגנזיס (יצירת כלי דם חדשים), והתפתחות עצם. אצל אנשים עם תת-תזונה קשה או רעב, יש מעט לפטין, וכתוצאה מכך יש שינוי בוויסות מנגנון החיסון עם נטיית יתר להופעת זיהומים. כך גם אצל אנשים עם משקל עודף, בעלי תנגודת ללפטין (כפי שהוסבר לעיל). 
#השפעה על העצם: קיימים רצפטורים ללפטין על פלטת הגדילה של העצם, הוא מגרה פרוליפרציה (התרבות) של תאי סחוס ושל גדילת העצם. 
#מערכת ההתבגרות המינית- ללפטין יש ככל הנראה השפעה על גירוי מרכזי של ההורמון GNRH (הורמון משחרר הורמון גדילה, אשר מביא לשחרור של הורמוני המין.). נמצא כי מוטציה בגן ללפטין גורמת לתופעות של השמנה קשה, וכן להיפו-גונדיזם כתוצאה מתת ההשפעה על מערכת הורמוני המין. 

==קישורים חיצוניים==

קטגוריה:הורמונים
FXO

FXO הם ראשי תיבות באנגלית של Foreign Exchange Office. זהו התקן הממלא תפקיד של טלפון המתחבר לרשת הטלפון הציבורית (PSTN). בדומה לטלפון רגיל, הוא אחראי ליצירת חיווי on-hook ("שפופרת מונחת") ו־off-hook ("שפופרת מורמת"). 

דוגמאות להתקני FXO הם טלפונים אנלוגיים, מודמים (אנלוגיים, להבדיל ממודמי ADSL או מודמי כבלים) ופקסים. כמו כן ישנם כרטיסי FXO עבור מחשבים אשר מאפשרים לתוכנה להתחבר לרשת הטלפוניה. לדוגמה, התקן שמחבר שירות VoIP לרשת הטלפון.

מול התקן FXO נמצא התקן FXS, בדרך כלל של מרכזיית הטלפון.

== קישורים חיצוניים ==
* [http://www.voip-info.org/wiki-FXO מידע נוסף מאתר- VoIP Wiki]

קטגוריה:טלפוניה: טכנולוגיה
מל בלאנק

מל בלאנק, [[1976]]
מלווין ג'רום "מל" בלאנק (באנגלית: Melvin Jerome "Mel" Blanc; 30 במאי 1908 – 10 ביולי 1989) היה מדבב סרטים מצוירים יהודי-אמריקאי.

בלאנק היה אחד המדבבים המפורסמים ביותר בקולנוע האמריקאי ונודע כ"האיש בעל אלף הקולות". בלאנק היה שותף להמצאת מספר רב של דמויות מצוירות מפורסמות של האחים וורנר ושל האנה-ברברה שאותן גם דיבב. המפורסמת שבהן היא דמותו של באגס באני בעל המבטא הברוקליני. הוא דיבב את רוב הדמויות ב"לוני טונס", את ברני ראבל ודינו בסדרה "משפחת קדמוני", את קוזמו ספייסלי בסדרה "משפחת סילוני" ועוד דמויות רבות עד מותו.
בנוסף, דיבב את אותן דמויות בסרט של וולט דיסני "מי הפליל את רוג'ר ראביט" שנה לפני מותו.

דמויות מצוירות נוספות שדיבב בלאנק:
* אלמר פאד (לוני טונס, לאחר מות המדבב המקורי, ארתור קיו בראינט)
* דאפי דאק (לוני טונס)
* פורקי פיג (לוני טונס)
* יוסמיטי סאם (לוני טונס)
* טאז השד הטסמני (לוני טונס)
* סילבסטר החתול (לוני טונס)
* טוויטי (לוני טונס)
* וודי הנקר (וודי הנקר)
* ספידי גונזלס
* קוזמו ספייסלי (משפחת סילוני)
* ברני ראבל (משפחת קדמוני וסדרות-בת)
* דינו (משפחת קדמוני)
* באגס באני (לוני טונס)

בלאנק מת ב-1989 כתוצאה מדום לב. מצבתו נושאת את הכיתוב: "זה הכול, אנשים!"(באנגלית: "!That's all Folks").

==טריוויה==
בזמן הקלטת הקולות של באגס באני, היה בלאנק לועס גזר ומיד יורק אותו לתוך מרקקה, וזאת משום שבליעה של הגזר הייתה אורכת זמן רב מדי. הטענה הנפוצה שהוא היה אלרגי לגזר איננה נכונה; הוא אמנם לא חיבב במיוחד גזר חי, אך לא היה אלרגי. ניסיונות להשתמש בפירות וירקות אחרים להשמעת הקול לא עלו בהצלחה, משום שהקול שנשמע לא היה דומה מספיק לקולו של הגזר. הוא דיבב גם את קולו של הרובוט טוויקי בסדרה הבדיונית "באק רוג'רס במאה ה-25", בכיכובו של גיל ג'רארד ובהפקתו של גלן א. לארסון.
<br />בלאנק היה בונה חופשי.

== קישורים חיצוניים ==

* 
* 
* 

==הערות שוליים==

קטגוריה:סן פרנסיסקו: אישים
קטגוריה:יהודים חברי הבונים החופשיים
קטגוריה:מדבבים יהודים אמריקאים
קטגוריה:לוני טונס
קטגוריה:אמריקאים חברי הבונים החופשיים
קטגוריה:אישים שהונצחו בשדרת הכוכבים של הוליווד: רדיו
קטגוריה:מעוטרי היכל התהילה של מסדר דה-מוליי
קטגוריה:אמריקאים שנולדו ב-1908
קטגוריה:ישראלים שנפטרו ב-1989
קטגוריה:מדבבים אמריקאים
קרוספייר

קרוספייר (Crossfire) היא להקת הארד רוק/גלאם מטאל ישראלית, אשר החלה את פעילותה בשנת 2000 ומבקשת להחיות את סגנון הרוק האמריקאי של שנות ה-80. הלהקה הוציאה מספר סינגלים ואלבום אחד. נכון לשנת 2008 הלהקה חתומה על חוזה הקלטות עם החברה האמריקאית פריס רקורדס.

==פעילות==
הלהקה הוציאה 3 סינגלים:
הראשון הוא שיר מקורי בשם "Never Give It Up" (להיט קליט ומדבק בסגנון שנות ה-80). השני מכיל את המחרוזת מקדם האירוויזיון 2005 - שיתוף בין קרוספייר לזמר יזהר כהן, בה ביצעו קרוספייר, בסגנונם האופייני לשנות ה-80, שניים מלהיטיו של יזהר - "עולה עולה" ו-"אבניבי".
הסינגל השלישי מכיל 3 שירים מתוך אלבום הבכורה: Never Give it Up ,HeartBreaker ו- Running Away.

סינגל נוסף ולא רשמי של קרוספייר (שהופץ באופן חלקי) הוא "The King of Rock", שיר כבד יחסית לסגנון של קרוספייר. השיר לא נכנס לאלבום הראשון (וגם לא מתוכנן להיכנס לאלבום השני, שהקלטותיו מתוכננות להתחיל במרץ 2006).

אלבומם הראשון, Dirty Games, הוקלט במהלך שנת 2005 באולפנים שונים בישראל והפקתו הסופית נעשתה על ידי המפיק George Horn באולפני "Fantasy Studios" בלוס אנג'לס בקליפורניה). ב-2006 הפיק באיו היל, מפיק על של להקות גלאם משנות ה-80 (הפיק בין השאר את אליס קופר, טוויסטד סיסטר ועוד) רמיקס לשיר Heartbreaker. בספטמבר 2007 חתמה הלהקה על חוזה עם חברת התקליטים האמריקאית פריס רקורדס והאלבום זכה להפצה עולמית .

באמצע מאי 2008 עזבו את הלהקה הסולן, אסף עינב, והמתופף, יובי חייבי, בשל סיבות אישיות. הסולן המחליף יהיה הסולן של להקת ריח מטאל, רמי שלמון. להרכב החדש כבר נקבעו הופעות בפאבים באזור המרכז.

===הופעות===
במקביל להופעות בהן מבצעת הלהקה את החומר שכתבה, חברי הלהקה התמחו בהופעות מחווה לענקית הרוק האמריקאית Guns N' Roses ומאוחר יותר גם לבון ג'ובי. הלהקה הופיעה גם בפסטיבל מטאליסט 2005, ואף זכתה לחמם את זמר הרוק הכבד האנגלי פול דיאנו, לשעבר סולן איירון מיידן, אשר הופיע בארץ באותה שנה.

==חברי הלהקה==
כל חברי הלהקה בחרו לעצמם שמות במה, כדי להתאים עצמם לרוח המוזיקה משנות ה-80 אותה הם מנגנים.
* אסף עינב ("Rikki Reckless") - שירה וקולות (פרש ב-2008)
* גלעד פסטרנק ("Jessy Bullet") - גיטרה וקולות
* אורן זיו ("A.C. Black") - באס וקולות
* איתי טרגנו ("Terry Taragano") - קלידים וקולות
* יובי חייבי ("Sticky Stix") - תופים
* רמי שלמון (החל מ-2008)

== קישורים חיצוניים ==

קטגוריה:להקות גלאם מטאל
קטגוריה:להקות מטאל ישראליות
מאיר שניצר

מאיר שניצר (נולד ב-1950) הוא מבקר אמנות, עיתונאי, פובליציסט ומחבר ספרים ישראלי.

==ביוגרפיה==
שניצר למד בחוג לקולנוע וטלוויזיה של אוניברסיטת תל אביב, ולאחר לימודיו עבד בסינמטק תל אביב ושימש כאיש יחסי־הציבור של חברת "סרטי נח", של בני הדודים מנחם גולן ויורם גלובוס. בשנת 1980 היה ממייסדי המקומון התל אביבי "העיר" לצד חנוך מרמרי. הוא שימש כעיתונאי ומבקר קולנוע, כעורך מוסף "הארץ", כסגן עורך ה"העיר", ומבקר הקולנוע של העיתון "חדשות". במאי מונה 1988 לעורך "העיר", תפקיד בו שימש עד 1990.

לאחר מכן החל לבקר סרטי קולנוע במדורים שונים במקומונים "העיר" ו"כל העיר", בתחנת הרדיו "קול ישראל" ובעיתונים "הארץ" ו"מעריב", שם עסק בביקורת סרטים ותוכניות טלוויזיה במשך עשרים שנה. טוריו העיתונאיים בעיתון "מעריב" התפרסמו גם באתר האינטרנט nrg של העיתון. בשנת 1994 הוציא לאור שניצר את ספרו "הקולנוע הישראלי", לקסיקון סרטי קולנוע ישראליים.

שניצר נודע בעקבות עתירה לבג"ץ שהגיש ב-1988, בעת שכיהן כעורך "העיר", נגד הצנזור הצבאי הראשי, שידועה כ"בג"ץ שניצר". בעתירה זו יצאו שניצר והעיתונאי אלוף בן נגד החלטת הצנזורה לאסור פרסום כתבה שהכילה קטעים שעסקו בביקורת אודות תפקודו של ראש "המוסד" ועיתוי החלפתו. העתירה, שהייתה הפעם הראשונה שבה עמד היקף סמכותו של הצנזור הצבאי הראשי לביקורת שיפוטית, התקבלה על ידי שופטי בג"ץ.

שניצר זכה לפרסום גם עקב פרשה בה הפך לקרבן התקף זעם של דודו טופז, שבמהלכה שבר טופז את משקפיו של שניצר בעקבות ביקורת חריפה שכתב האחרון על תוכניתו של טופז בשנת 1995. לאחר המקרה תבע שניצר את טופז וזכה בפיצוי של 62,500 שקלים.

כמבקר קולנוע נודע שניצר בקשיחותו הרבה ובדרכו המסוגננת לקטול סרטים.

בנובמבר 2012, כחלק מתהליך רכישת "מעריב" על ידי שלמה בן צבי, פוטר שניצר מהעיתון, יחד עם עובדים נוספים.
זמן קצר לאחר פיטוריו נמנה, יחד עם אחדים ממפוטרי "מעריב", עם ראשוני השבועון החדש, "סופהשבוע". באוקטובר 2021 סיים את תפקידו כמבקר הקולנוע של "מעריב".

== קישורים חיצוניים ==
* 
* 

== הערות שוליים ==

קטגוריה:ישראלים שנולדו ב-1950
קטגוריה:עורכי עיתונים ישראלים
קטגוריה:מבקרי קולנוע ישראלים
קטגוריה:מבקרי טלוויזיה ישראלים
קטגוריה:סגל הארץ
קטגוריה:סגל העיר
קטגוריה:סגל חדשות
קטגוריה:סגל מעריב
קטגוריה:עורכי העיר
קטגוריה:בוגרי החוג לקולנוע וטלוויזיה באוניברסיטת תל אביב
תמר מרום

תמר מרום (נולדה ב-10 בדצמבר 1970 בשם תמר מרכוס) היא שדרנית רדיו, כותבת ותסריטאית ישראלית, זוכת פרס האקדמיה לטלוויזיה.

==ביוגרפיה==

תמר מרום החלה את הקריירה התקשורתית שלה בגלי צה"ל, שם שירתה כעורכת מוזיקלית ועורכת תוכניות. בין התוכניות שערכה: "נכון לעכשיו", "תוכנית הצהריים של מרב מיכאלי", "קשה בבוקר". הנחתה יחד עם רונית כפיר את התוכנית "לילה טוב", עם מיכל ניב את התוכנית "היפות והאמיצות" בעונתה הראשונה ברדיו תל אביב, ואת התוכנית "ציפורי לילה מתקשות" עם ארז טל.

בשנת 1993 ערכה את עונתה הראשונה של תוכנית הטלוויזיה "שישי חי" בזכיינית "קשת". בשנת 1996 כתבה את התוכנית "העולם המופלא" ששודרה בערוץ 2. בשנת 1998 החלה לכתוב, יחד עם אורי גרוס, את התסריט לתוכנית הבידור "רק בישראל", אותה הנחו ארז טל ואורנה בנאי.

השתתפה בכתיבת התוכניות "שוטטות", "פלורנטין" ו"השיר שלנו". בשנת 2001 ביימה, יחד עם רם נהרי, את הסרט "כוכב זורח מעל הלב".

בשנת 2005 כתבה את תוכנית הדרמה "אמא'לה", בכיכובה של אורנה בנאי. על תוכנית זו זכתה בפרס האקדמיה לטלוויזיה - התסריט הטוב ביותר בסדרה קומית-דרמטית.

בשנת 2011 הייתה התסריטאית של סדרת האינטרנט "עד הבאזזר".

בשנת 2013 כתבה ויצרה את סדרת הטלוויזיה "מקימי" לפי ספרה של נועה ירון-דיין באותו השם.

באפריל 2015 מונתה למנהלת מחלקת הדרמה של "רשת".

==חיים אישיים==
תמר מרום גרה בתל אביב עם בן זוגה ושלושת ילדיה.

==קישורים חיצוניים==

* 

==הערות שוליים==

קטגוריה:תסריטאיות טלוויזיה ישראליות
קטגוריה:תסריטאי טלוויזיה ישראלים
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:מגישות ציפורי לילה
קטגוריה:מגישי ציפורי לילה
קטגוריה:זוכי פרס האקדמיה לטלוויזיה: תסריטאים
קטגוריה:חיילי גלי צה"ל
קטגוריה:ישראליות שנולדו ב-1970
קטגוריה:ישראלים שנולדו ב-1970
רב-תאיים

אצות Undaria pinnatifida מקבוצת ה-Ochrophyta.
דבורת [[בומבוס מאביקה קרד. הצמחים ובעלי החיים הם הקבוצות הידועות והנפוצות ביותר של רב-תאיים.]]
רב-תאיים הם יצורים המורכבים ממספר גדול של תאים, להם תפקידים שונים. הם בעלי נוזל מתווך המאפשר מעבר חומרים בין התאים מפנים הגוף והחוצה. הם נבדלים מחד-תאיים שלהם תא בודד המשמש כמרכז הגוף ללא תלות בתאים אחרים, מה שמגביל את גודלם לצורה מיקרוסקופית.

==טקסונומיה==
בעבר, רב-תאיים הייתה קבוצה טקסונומית גדולה של ממלכת החי, שכללה את כל האורגניזמים שאינם חד-תאיים. כיום מקובל לחלק את היצורים החיים באופן שונה. ישנן שלוש על-ממלכות, ורק באחת – האאוקריוטים – ישנן ממלכות בעלות רב-תאיים, הכוללות את בעלי החיים (מקבוצת הרב-תאיים האמיתיים), צמחים, פטריות אמיתיות, פרוטיסטים, סטראמנופילס ועוד. קבוצות אלה אינם קרובות אלא פוליפילטיות.

==התפתחות רב-תאיים==
מעריכים כי יצורים רב-תאיים הופיעו לראשונה לפני מיליוני שנים. בניסוי גידלו שמרים במבחנה, אספו את הכבדים ששקעו וגידלו אותם שוב ושוב. הופיעה מוטציה של גושי תאים קטנים דמויי פתיתי שלג, שגם בהתחלקותם אינם נפרדים לשמרים בודדים. כשהשרו מוטציה שמונעת שימוש בחמצן, גושי התאים גדלו והפכו דחוסים וקשיחים<ref></ref>. 

בשנת 2016 הוכרזה השמורה האקולוגית מיסטייקן פוינט כאתר מורשת עולמי של אונסק"ו, מכיוון שהיא מכילה את הממצאים העתיקים ביותר שנמצאו של מאובנים של יצורים רב-תאיים. השמורה היא המחשה פיזית ייחודית לנקודת מפנה דרמטית בתולדות מוצא החיים על פני כדור הארץ – נקודה בה לאחר כמעט 3 מיליארד שנים של התפתחות, הופיעו לראשונה יצורים מורכבים יותר מבחינה ביולוגית. 

==קישורים חיצוניים==

* 
* 
* [https://web.archive.org/web/20120308175112/http://courses.cit.cornell.edu/biog1101/outlines/Bonner%20-Origin%20of%20Multicellularity.pdf מקור לייצור רב - תאי, ג'ון טיילר בונר]
* 

==הערות שוליים==

קטגוריה:איקריוטים
קטגוריה:שמות עממיים של יצורים